#### Výzva na predkladanie cenových ponúk

#### (prieskum trhu realizovaný prostredníctvom Výzvy na predkladanie cenových ponúk)

**1.Obstarávateľ:**

Dopravný podnik mesta Žiliny s.r.o., Kvačalova 2, 011 40 Žilina (IČO: 36 007 099)

Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

**2.Kontaktná osoba:**

Ing. Anna Matejčíková (e-mail: anna.matejcikova@dpmz.sk, tel.: +421415660168)

**3.Názov zákazky:**

**Vybrané komponenty trolejového vedenia**

Spoločný slovník obstarávania (CPV): 34913000-0 Rôzne náhradné diely

Zverejnenie zákazky: webové sídlo obstarávateľa

<http://www.dpmz.sk/prieskum-trhu---zakazky-v-hodnote-do-10-000-eur/>

Predpokladaná hodnota zákazky: 1879,00 EUR bez DPH

V prípade, že uchádzač ponúkne vyššiu cenu ako je stanovená predpokladaná hodnota zákazky, nebude to dôvodom na vylúčenie ponuky alebo zrušenie súťaže.

**4.Opis predmetu zákazky, technická špecifikácia a ďalšie požiadavky obstarávateľa:**

Predmetom verejného obstarávania je zákazka na dodanie tovaru, ktorým sú vybrané komponenty trolejového vedenia trolejbusovej dráhy, t.j. zostava navádzacích lievikov pre trolejbusové zberače, známe aj pod názvom kompletná natrolejovacia strieška. Ide o zostavu pre automatické navedenie zberacích hlavíc elektrického prúdu pre nezávislú jazdu s pomocnom pohonom na trolejové vedenie. Obstarávateľ požaduje cenovú ponuku na dodanie 4 zostáv. Zostava bude použitá pre trolejové vedenie Dopravného podniku mesta Žiliny, s.r.o.

Základné parametre trolejového vedenia:

Menovité napätie: 2=750 V DC

Prierez trolejového vedenia: 100 mm2

Každý uchádzač musí predložiť ponuku na celý predmet zákazky, t.j. musí naceniť 4 kompletné zostavy.

Predpokladaný termín dodania: maximálne 4 až 6 týždňov od potvrdenia doručenej objednávky.

**5.Obhliadka a vysvetľovanie:**

Obhliadka sa neuplatňuje. Bližšie technické informácie k jednotlivým obstarávaným tovarom v prípade záujmu poskytne kontaktná osoba: Ing. Anna Matejčíková, (e-mail: anna.matejcikova@dpmz.sk). Odpovede budú poskytnuté obratom prostredníctvom e-mailu, a to v lehote na predkladanie ponúk.

**6.Typ uzavretej zmluvy s úspešným uchádzačom:**

Objednávka vystavená na základe cenovej ponuky úspešného uchádzača.

Objednávka bude vystavená elektronicky bezodkladne po vyhodnotení cenových ponúk.

**7.Financovanie predmetu zákazky:**

Obstarávateľ neposkytuje zálohové platby.

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje.

**8.Podmienky účasti uchádzačov:**

8.1 Čestné vyhlásenie (potvrdené oprávnenou osobou uchádzača), že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Uvedené preukazuje uchádzač vyplnením **Prílohy č.2**. Doklad uchádzač predloží ako scan vo forme .pdf spolu s cenovou ponukou.

8.2. Aktuálne platný doklad oprávňujúci uchádzača dodávať tovar, ktorý je predmetom zákazky. Doklad uchádzač predloží ako scan vo forme .pdf spolu s cenovou ponukou. V prípade, že uchádzač je zapísaný v Zozname hospodárskych subjektov, ktorý vedie Úrad pre verejné obstarávanie (podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) doklad podľa bodu 8.2. nepredkladá a na túto skutočnosť upozorní v ponuke.

**9.Hodnotiace kritérium a výber úspešného uchádzača:**

Ponuky uchádzačov budú vyhodnotené na základe kritéria, ktorým je najnižšia cena za predmet zákazky, t.j. spolu za 4 zostavy. Úspešným bude uchádzač, ktorý obstarávateľovi ponúkne najnižšiu cenu spolu v EUR bez DPH za predmet zákazky.

Ak je uchádzač platiteľom dane z pridanej hodnoty (DPH), cenu za predmet zákazky uvedie v EUR bez DPH.

Ak uchádzač nie je platiteľom DPH, cenu uvedie vo vyjadrení ako cena celkom v EUR a na skutočnosť, že nie je platiteľom DPH upozorní v ponuke.

Platiteľ DPH v zahraničí uvádza cenu v EUR bez DPH.

**10.Spôsob predkladania a obsah ponúk:**

Ponuku uchádzač zašle elektronickou poštou na mailovú adresu kontaktnej osoby obstarávateľa podľa bodu 2. tejto Výzvy.

Ponuka bude obsahovať:

a) prílohu podľa bodu 8.1. **Čestné vyhlásenie** (je prílohou tejto Výzvy) - opečiatkované, podpísané, naskenované do formátu .pdf

b) prílohu podľa bodu 8.2. – naskenované vo formáte .pdf

c) samotnú **cenovú ponuku** podpísanú oprávnenou osobou uchádzača, opečiatkované, podpísané, naskenované do formátu .pdf. Uchádzač uvedie v ponuke jednotkovú cenu za 1 zostavu a tiež cenu za 4 ks zostáv.

d) prílohu č. 1 **Identifikačné údaje uchádzača** (je prílohou tejto Výzvy) – opečiatkované, podpísané, naskenované do formátu .pdf

Podmienkou zaradenia ponuky uchádzača do vyhodnotenia na základe hodnotiaceho kritéria je predloženie všetkých dokladov požadovaných v bode 10.

**11.Lehota na predkladanie cenových ponúk:**

Cenovú ponuku spolu s dokladmi podľa bodu 10. je potrebné doručiť na e-mailovú adresu podľa bodu 2. do **23.01.2020** (vrátane tohto dňa).

**12.Požadovaná platnosť cenovej ponuky:**

Do **29.02.2020**

**13.Komunikácia a jazyk:**

Obstarávateľ určil v tomto obstarávaní spôsob komunikácie elektronickou poštou (e-mailom) v štátnom jazyku, t.j. v slovenskom jazyku. Český jazyk je rovnako akceptovaný. Doklady predložené v iných jazykoch ako slovenský a český musia byť predložené v pôvodnom jazyku uchádzača a zároveň musí byť preložený ich úradný preklad do štátneho jazyka obstarávateľa.

**14.Lehota na oznámenie výsledku prieskumu trhu:**

do **31.1.2020** (e-mailom)

**15.Doplňujúce informácie:**

**-**Všetky výdavky a náklady spojené s prípravou a predkladaním ponuky znáša uchádzač o zákazku bez finančného nároku voči obstarávateľovi a to bez ohľadu na výsledok prieskumu trhu.

-Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie ponúk.

**V Žiline, 16.1.2020**

Vypracoval: Ing. Anna Matejčíková, odd. verejného obstarávania

**Príloha č. 1: Identifikačné údaje uchádzača**

**Názov zákazky:** Vybrané komponenty trolejového vedenia

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Vyplní uchádzač:**

|  |
| --- |
| Obchodný názov:  |
| Adresa sídla:  |
| IČO:  |
| DIČ: |
| IČ DPH SK: (ak uchádzač nie je platcom DPH, upozorní):  |
| Zástupcovia štatutárneho orgánu uchádzača:  |
| Meno a priezvisko kontaktnej osoby uchádzača pre účely tejto zákazky: |
| Telefónne číslo a e-mail kontaktnej osoby: |

V ........................ , dňa ............................

 .....................................................

Meno a priezvisko, podpis

 oprávnenej osoby uchádzača

a odtlačok pečiatky uchádzača

**Príloha č. 2: Čestné vyhlásenie**

**Názov zákazky:** Vybrané komponenty trolejového vedenia

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Vyplní uchádzač:**

**Čestné vyhlásenie**

Ako oprávnená osoba uchádzača čestne vyhlasujem, že uchádzač *(........uviesť obchodné meno, adresu............)*, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.).

V ........................ , dňa ............................

 .....................................................

 Meno a priezvisko, podpis

 oprávnenej osoby uchádzača

a odtlačok pečiatky uchádzača